wickkiey/tamil-wikipedia-chunked huggingface dataset:
# சோனார்காமோ பல்கலைக்கழகம்

**சோனார்காமோ பல்கலைக்கழகம்** வங்காளதேசத்தின் தலைநகரான டாக்காவில் அமைந்துள்ளது. இது ஒரு தனியார் பல்கலைக்கழகம் ஆகும்.
# சோனார்காமோ பல்கலைக்கழகம்

## துறைகள்

:பொறியியல்
- குடிமை
- மின்னியல், மின்னணுவியல்
- கட்டிடக்கலை
- கடல்
- இயந்திரம்
- கணினி
- டெக்ஸ்டைல்
- நவீன வரைகலை
# வடிவேல் சுரேஷ்

**வடிவேல் சுரேஷ்** (பிறப்பு: 12 மே 1971) இலங்கையின் மலையக அரசியல்வாதியும், நாடாளுமன்ற உறுப்பினரும், முன்னாள் துணை அமைச்சரும் ஆவார்.
# வடிவேல் சுரேஷ்

## அரசியலில்

இலங்கைத் தொழிலாளர் காங்கிரஸ் கட்சியூடாக அரசியலில் நுழைந்த வடிவேல் சுரேஷ் 2004 ஆம் ஆண்டில் ஐக்கிய தேசியக் கட்சியின் மூலம் பதுளை மாவட்டத்தில் இருந்து நாடாளுமன்றத்திற்குத் தெரிவானார். சுகாதாரத் துணை அமைச்சராக 2005 முதல் 2010 வரை பதவியில் இருந்தார். 2014 ஆம் ஆண்டில் ஐக்கிய மக்கள் சுதந்திரக் கூட்டணியின் மூலம் ஊவா மாகாணசபைக்குத் தெரிவு செய்யப்பட்டார். 2015 ஆம் ஆண்டில் அம்மாகாணசபையில் ஏற்பட்ட ஆட்சி மாற்றத்தை அடுத்து, மாகாண அரசைக் கைப்பற்றிய ஐக்கிய தேசியக் கட்சி அரசில் மாகாணத் தமிழ்க் கல்வி அமைச்சராக நியமிக்கப்பட்டார்.  
வடிவேலு சுரேஷ் 2015 நாடாளுமன்றத் தேர்தலில் ஐதேக வேட்பாளராக பதுளை மாவட்டத்தில் போட்டியிட்டு 52,318 விருப்பு வாக்குகள் பெற்று நாடாளுமன்றத்துக்குத் தேர்ந்தெடுக்கப்பட்டார்.
# தொட்டா ஆலத மரா

**தொட்டா ஆலத மரா ** என்னும் **பெரிய ஆலமரம்**, 400 ஆண்டுகள் பழமையான ஆலமரமாகும். இது கருநாடகத்தின் பெங்களூருவில் உள்ள கேட்டோஹள்ளி என்ற கிராமத்தில் உள்ளது..மெஜஸ்டிக்கிலிருந்து, கெங்கேரி வரையிலும் பேருந்து வாயிலாக சென்றால், கெங்கேரியில் இருந்து தொட்ட ஆலட மராவிற்குப் பேருந்து
வசதிகள் உள்ளன. கே. ஆர். மார்க்கெட்டிலிருந்து நேரடிப்பேருந்து வசதியும் உள்ளது.
# 1736

**1736** (**MDCCXXXVI**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஒரு வியாழக்கிழமையில் ஆரம்பமானது.
# 1736

## நிகழ்வுகள்

<onlyinclude>
- ஜனவரி 26 – போலந்தின் முதலாம் ஸ்டானிசுலாசு மன்னன் முடி துறந்தார்.
- மார்ச் 8 – நாதிர் ஷா பாரசீகத்தின் மன்னராக (ஷா) முடிசூடினார்.
- உருசியாவின் சென் பீட்டர்ஸ்பேர்க் நகரில் ஏற்பட்ட தீயில் 2000 வீடுகள் எரிந்தன.
- லியோனார்டு ஆய்லர் பெர்மாவின் சிறிய தேற்றத்தின் நிறுவலை முதற்தடவையாக வெளியிட்டார்.
- டச்சு ஆட்சியாளர்கள் இலங்கையில் உள்ளூர் மொழிகளில் நூல்கள் அச்சிட்டு வெளியிட அச்சியந்திரசாலைகளை நிறுவியது.
- யாழ்ப்பாண வைபவமாலை எழுதப்பட்டது.
</onlyinclude>
# 1736

## பிறப்புகள்

- ஜனவரி 19 – ஜேம்ஸ் வாட், இசுக்கொட்டியக் கண்டுபிடிப்பாளர் (இ. 1819)
- ஜனவரி 25 – ஜோசப் லூயி லாக்ராஞ்சி, இத்தாலியக் கணிதவியலாளர் (இ. 1813)
- ஜூன் 14 – சார்லசு-அகஸ்டின் டெ கூலும், பிரெஞ்சு இயற்பியலாளர் (இ. 1806)
# அடையார் ஆலமரம்

1. வழிமாற்று அடையாறு ஆலமரம்
Adyar Banyan Tree அல்லது Adyar at Bodhi மரம், கிட்டத்தட்ட 450 ஆண்டுகள் பழமைவாய்ந்ததாக கருதப்படுகிறது, உலகின் பழமையான ஆரஞ்சு மரங்களில் ஒன்றாக கருதப்படுகிறது. இந்தியாவின் தெற்கு தமிழ்நாடு மாநிலத்தில் அடையார் நகரில் தியோசோபிகல் சொசைட்டி வளாகத்தில் வளாகத்தில் இந்த மரம் நூற்றுக்கணக்கான ஆர்வமுள்ள பார்வையாளர்கள்.  
உலகில் மிகப்பெரிய மரங்களின் பரப்பளவில் 40,000 சதுர அடி பரப்பளவில் அமைந்துள்ளன. இது வடக்கு மற்றும் தெற்குக்கு 238 அடி உயரமும் கிழக்கிலிருந்து மேற்கில் 250 அடி உயரமும் கொண்டது.  
"இது 450 ஆண்டுகள் பழமையானது. இது இரண்டு பழமையான மரங்களில் ஒன்றாகும்; மற்றொரு மரம் கல்கத்தாவில் எங்காவது இரு கிளைகள் உள்ளன. மண் மரம் எந்த இறப்பும் இல்லை, அது செல்கிறது. தற்போதுள்ள பரப்பளவு 62,000 சதுர அடியில் உள்ளது. கடற்கரையில் இதுபோன்ற பெரிய ஆரஞ்சு மரம் மிகவும் அரிதாக உள்ளது "என்று திணைக்களம் சங்கத்தின் பொது முகாமையாளர் ஹரிஹரா ராகவன் தெரிவித்தார்.  
1908 ஆம் ஆண்டில் வாங்கப்பட்ட சொத்துடன் பெரிய மாலை மரம் வந்தது. அதன் பரந்த கிளைகள் 40,000 சதுர அடி பரப்பளவைக் கொண்டிருந்தன, 40 அடி உயர, 30 டன் தண்டு மற்றும் ஆயிரம் தூண் போன்ற வேர்கள் விதானத்தில் இருந்து கைவிடப்பட்டன.  
இந்த மரத்தின் வான் வேர்கள் நன்கு வேரூன்றிவிட்டன, முழு மரம் பல மரங்களைப் போல் தோன்றுகிறது.  
மரத்தின் பாதுகாப்பிற்கு தேவையான நடவடிக்கைகளை எடுக்க திசோபிகல் சொசைட்டி அதிகாரிகள் தமிழக அரசிடம் வேண்டுகோள் விடுக்க வேண்டும் என்று பல குடியிருப்பாளர்கள் வருத்தப்படுகின்றனர். இதனால் மரங்கள் பாதுகாக்கப்படுவதால், வரவிருக்கும் தலைமுறை இந்த பழங்கால மரம் .  
"அடயார் மதுபானம் மரம் அடையார் பழமையான சின்னமாக இருக்கிறது ஆனால் இப்போது அது பல மக்கள் அரிதாகவே அதன் இருப்பை பற்றி தெரியும்," ஒரு பார்வையாளர், Ravichandran கூறினார்.  
சென்னையில் வரைபடத்தில் பிரதான மரிடியனின் 80 ° 16 '3 "கிழக்கிலிருந்து 80.2676 டிகிரி (80.2676 டிகிரி) கிழக்கில் நில அதிர்வாக (13.0113 டிகிரி) 13 ° 0' 40" வடக்கில் அமைந்துள்ளது.  
__NOTOC__
# தனிச்செய்யுட் சிந்தாமணி

**தனிச்செய்யுட் சிந்தாமணி** என்னும் நூல் **அண்ட சுவாமிக் கவிராயர்** என்பவரால் இயற்றப்பட்டது. இவர் 17 ஆம் நூற்றாண்டில் வாழ்ந்தவர். *தமிழ் இலக்கிய வரலாறு -கிறித்துவமும் தமிழும்* என்னும் நூல் இந்தச் சிந்தாமணி நூலைத் தன் நூல் உருவாக்கத்துக்கு உதவிய துணைநூல்கள் பட்டியலில் எடுத்துக்காட்டியுள்ளது.  
பொன்னுச்சாமித் தேவரின் விருப்பப்படி, தில்லையம்பூர் சந்திரசேகர கவிராச பண்டிதர் தொகுத்தது, பின்னர் ஊ. புஷ்பரதச்செட்டி, பின்னர் முறையூர் சண்முகஞ்செட்டியார் கொடையால் மு. ரா. கந்தசாமிக் கவிராயரின் தனிச்செய்யுட் சிந்தாமணி என்னும் நூல் ஒன்று உள்ளதாக ஒரு குறிப்பு தெரிவிக்கிறது. இந்த நூலின் ஆசிரியர் பொன்னுசாமித் தேவர்.
# முத்து சிவலிங்கம்

**முத்து சிவலிங்கம்** (20 சூலை 1943 – 23 நவம்பர் 2022) இலங்கையின் மலையக அரசியல்வாதியும், தொழிற்சங்கவாதியும் ஆவார்.  
இலங்கைத் தொழிலாளர் காங்கிரஸ் கட்சியின் தலைவராகப் பணியாற்றிய முத்து சிவலிங்கம் அக்கட்சியின் மூத்த உறுப்பினராவார். 1994 முதல் 2010 வரை இலங்கை நாடாளுமன்ற உறுப்பினராக மக்களால் தேர்ந்தெடுக்கப்பட்டார். 2010 ஆம் ஆண்டு தேர்தலில் இவர் தேசியப் பட்டியல் மூலம் நாடாளுமன்ற உறுப்பினராக நியமிக்கப்பட்டார். அமைச்சராகவும் பணியாற்றியுள்ளார்.  
முத்து சிவலிங்கம் 2015 நாடாளுமன்றத் தேர்தலில் இலங்கை தொழிலாளர் காங்கிரசு சார்பில் ஐக்கிய மக்கள் சுதந்திரக் கூட்டணி வேட்பாளராக நுவரெலியா மாவட்டத்தில் போட்டியிட்டு 45,352 விருப்பு வாக்குகள் பெற்று நாடாளுமன்றத்துக்குத் தேர்ந்தெடுக்கப்பட்டார்.
# தமிழ் மின்மரபுடைமைத் திட்டம்

**தமிழ் மின்மரபுடைமைத் திட்டம்** என்பது தமிழ் வளங்களை எண்ணிம வடிவில் ஆவணகப்படுத்தி (digitally archive), பாதுகாத்து (preserve), இணையம் ஊடாகப் பகிர்வதற்கான ஒரு செயற்திட்டம் ஆகும். தமிழ் ஆர்வலர்களால் முன்னெடுக்கப்பட்ட இந்தச் செயற்திட்டம், பின்னர் சிங்கப்பூர் தேசிய நூலகம், தேசிய மரபுடைமைக் கழகம், தேசியக் கலைகள் மன்றம், சிங்கப்பூர்ப் புத்தக வளர்ச்சி மன்றம் உட்பட்ட அரச அமைப்புகளின் நிதி, நுட்ப ஆதரவுடன் முன்னெடுக்கப்படுகிறது. முதற் கட்டமாக சிங்கப்பூரில் 1965ஆம் ஆண்டுக்கும் 2015ஆம் ஆண்டுக்கும் இடைப்பட்ட காலத்தில் வெளிவந்த இலக்கிய படைப்புகள் சிங்கப்பூர்த் தமிழ் மின் இலக்கியத் தொகுப்பாக எண்ணிமப்படுத்தப்பட்டு இணையம் ஊடாகப் பகிரப்பட்டுள்ளது. இந்தத் தொகுப்பில் உள்ள நூல்கள் அனைத்தையும் யாரும் தரவிறக்கிப் படிக்க முடியும்.
# சிவ தாண்டவ தோத்திரம்

**சிவ தாண்டவ தோத்திரம்** இராவணனால் இயற்றப்பட்டதாகச் சொல்லப்படும் புகழ்பெற்ற துதி ஆகும். இது சிவபெருமானின் அழகையும் ஆற்றலையும் புகழ்ந்து பாடும் சங்கத மொழிப்பாடலாக விளங்குகின்றது. தாளம் போடவைக்கும் நடையும் எதுகை மோனையும் இப்பாடலின் சிறப்பம்சமாக உள்ள அதே வேளை, அதில் மயங்கி ஈசனே நடனமாடுவார் என்ற பொருளில் "சிவ தாண்டவ தோத்திரம்" எனும் பெயர் காரணப் பெயராகவும் அமைகின்றது.
# சிவ தாண்டவ தோத்திரம்

## வரலாறு

செருக்கோடு கயிலையைத் தூக்கி, அதன்கீழ் நசுங்குண்ட இராவணன், அதிலிருந்து மீள்வதற்காக இத்துதியைப் பாடி, ஈசனைக் குளிர்வித்ததாகச் சொல்லப்படுகின்றது, இத்துதியைப் பாடியபின்னர் தான், "சந்திரகாசம்" எனும் புகழ்பெற்ற வாளை, அவனுக்குச் சிவன் வழங்கினார்.
# சிவ தாண்டவ தோத்திரம்

## பாடல்
| <poem>
தேவநாகரி
इति श्रीरावण-कृतम्
शिव-ताण्डव-स्तोत्रम्
सम्पूर्णम्
</poem> | <poem>
தமிழ்
இதி ஸ்ரீராவண க்ருதம்
சிவ தாண்டவ ஸ்தோத்திரம்
சம்பூர்ணம்
</poem> |
| --- | --- |
| *இத்தால் இராவணன் அருளிய சிவ தாண்டவ தோத்திரம் முற்றிற்று* | } |
# சிவ தாண்டவ தோத்திரம்

## மேலும் பார்க்க

- சிவன்
- சிவபுராணம்
- இராவணன்
# மெத்தாக்சி

**மெத்தாக்சி** அல்லது **மெதொட்சி** *(methoxy)* என்பது வேதியியலில் குறிப்பாக கரிம வேதியியலில், ஒரு மெத்தில் குழுவும் ஆக்சிசனும் இணைந்துள்ள வேதி வினைக்குழுவைக் குறிக்கிறது. இந்த ஆல்காக்சி குழுவின் வேதி வாய்ப்பாடு O–CH<sub>3</sub> ஆகும். மெத்தாக்சி என்ற சொல் பொதுவாக ஓர் ஈதரைக் குறிப்பிடப் பயன்படுத்தப்படுகிறது. மெத்தாக்சி என்பது ஒரு எலக்ட்ரான் வழங்கும் தொகுதி என்று ஆம்மெட் சமன்பாட்டின் அளவை மற்றும் எண்ணிக்கை முடிவுகள் விவரிக்கின்றன.
# மெத்தாக்சி

## தோற்றம்

மெத்தனால் மற்றும் இருமெத்தில் ஈதர் ஆகியன எளிய மெத்தாக்சி சேர்மங்களுக்கு எடுத்துக்காட்டாகும். இவை தவிர அனிசோல் மற்றும் வனிலின் ஆகியனவும் பிறவகை மெத்தாக்சி ஈதரில் அடங்கும். பல உலோக ஆல்காக்சைடுகள் மெத்தாக்சி குழுவைப் பெற்றுள்ளன. உதாரணம்: நான்குமெத்திலார்த்தோ சிலிக்கேட்டு மற்றும் தைட்டானியம் மெத்தாக்சைடு இத்தகைய சேர்மங்களும் மெத்தாக்சைடுகள் என்றே வகைப்படுத்தப்படுகின்றன.
# மெத்தாக்சி

## உயிரியத் தொகுப்பு

இயற்கையில் இம்மெத்தாக்சி சேர்மங்கள் அதிகமாக காணப்படாமல் இருப்பதாலேயே முக்கியத்துவம் பெறுகின்றன. அவை அமினோ அமிலங்களில் இருப்பதில்லை. இந்த வேற்றணு வளையச் சேர்மங்கள் மரபுக்குறியீட்டிலும் காணப்படவில்லை கொழுமியத்திலும் காணப்படவில்லை. இருந்தாலும் இவை O-மெத்திலேற்ற பிளவோனாய்டு எனப்படும் தாவர நிறமிகளின் பகுதிப்பொருளாக உள்ளது. இவை பீனால்கள் மீது செயல்படுகின்றன. உதாரணம்: கேட்டக்சால்- O-மெத்தில் டிரான்சுபெரோசு. தாவரங்களில் காணப்படும் ஏராளமான இயற்கைப் பொருட்கள், இலிக்னின் போன்ற கரையா நார்ச்சத்துகள் கேஃப்பியோயில் சிஓஏஓ- மெத்தில் டிரான்சுபெரோசு என்ற நொதியூக்கிகளால் உருவாக்கப்படுகின்றன.
# மெத்தாக்சி

## மெத்தாக்சிலேற்றம்

ஆல்காக்சைடுகளை மெத்திலேற்றம் செய்வதன் மூலம் பொதுவாக கரிம மெத்தாக்சைடுகள் தருவிக்கப்படுகின்றன.  
பீனால்களை உலோக வினையூக்கிகள் மூலம் மெத்திலேற்றம் செய்வதால் அல்லது அரோமாட்டிக் ஆலசனைடுகளை மெத்தாக்சிலேற்றம் செய்தும் சில அரைல் மெத்தாக்சைடுகள் தயாரிக்கப்படுகின்றன
# வான் டி கிராப் நிலை மின்னியற்றி

**வான்-டி-கிராப் நிலை மின்னியற்றி** (Van de Graaff generator) ஐந்து மெகா வோல்ட் அளவிலான நிலைமின்னியல் மின்னழுத்த வேறுபாடு உற்பத்தி செய்யப் பயன்படும் கருவி ஆகும். கூர்முனைச் செயல்பாட்டின் மூலம் உருவாக்கப்படும் நேர்மின் அயனிகளை ஒரு பட்டுத் துணியினால் செய்யப்பட்ட பட்டை ஒன்றின் வழியாக உள்ளீடற்ற உலோக கோளத்தில் நேர் மின்னோட்டம் சேமிக்கப்படுகிறது. வான்-டி-கிராப் நிலை மின்னியற்றியில் உயர் நேர்திசை மின்னழுத்தம் குறைந்த மின்னோட்டமாக சேமிக்கப்படுகிறது. 1929 ஆம் ஆண்டு ராபர்ட் ஜெ. வான் டி கிராப் என்பவர் இந்த மின்னியற்றியை வடிவமைத்தார். தற்போது சிறிய வான் டி கிராப் இயந்திரங்கள் பொழுதுபோக்குக்காகவும், ஆய்வகங்களில் நிலைமின்னியல் பற்றி கற்றுக் கொள்ளவும், அறிவியல் அருங்காட்சியகங்களில் காட்சிப் பொருளாகவும் பயன்படுத்த உருவாக்கப்படுகிறது.  
இந்த மின்னியற்றி தற்போது இயற்பியல் ஆய்வகங்களில் ஒரு துகள் முடுக்கியாக பயன்படுகிறது. ஒரு வெற்றிடக் குழாயில் உயர்திறன் மின்னழுத்தத்தை செயல்படுத்தும் போது அணுவியல் துகள்கள் முடுக்கமடைகின்றன. 1930 ஆம் ஆண்டு சைக்ளோட்டிரான் கண்டுபிடிக்கப்படும் வரை இதுவே ஒரு மிகச் சிறந்த முடுக்கியாக செயல்பட்டது. இன்றும் கூட அணு மருத்துவத்துறைகளில் ஆற்றல் துகள்களை முடுக்கச் செய்வதற்கும், எலக்ட்ரான்களை முடுக்குவிக்கச் செய்து எக்சு-கதிர்களை உருவாக்கவும் நிலைமின்னியற்றி பயன்படுகிறது. ஒரு சிறந்த நிலை மின்னியற்றியால் 5 மெகா வோல்ட் மின்னழுத்த வேறுபாடு வரை உருவாக்கலாம்.  
நிலை மின்னியற்றி, காப்பிடப்பட்ட வாயுக்களால் நிரப்பப்பட்டு அதிக அழுத்தத்தத்திலிருக்கும் தொட்டியினுள் வைக்கப்பட்டிருந்தால் 25 மெகா வோல்ட் வரை மின்னழுத்தம் தயாரிக்கலாம்.
இதன் செயல்பாடு நிலை மின்தூண்டல் மற்றும் கூர்முனை செயல்பாடு ஆகிய இரு தத்துவங்களின் அடிப்படையில் செயல்படுகிறது.
# வான் டி கிராப் நிலை மின்னியற்றி

## அமைப்பு

அறிவியல் அருங்காட்சியகத்தில் வைக்கப்பட்டுள்ள வான்-டி-கிராப் நிலை மின்னியற்றியில் தோன்றும் பொறி]]
ஒரு உள்ளீடற்ற உலோகக் கோளம் மின்காப்புப் பெற்ற தூண்கள் மீது பொருத்தப் பட்டிருக்கும். கோளத்தின் மையத்தில் ஒரு கப்பியும் மின்காப்புத் தூணின் அடிப்பகுதிக்கு அருகில் ஒரு கப்பியும் பொருத்தப்பட்டுள்ளன. பட்டுத் துணியிலான பட்டை ஒன்று கப்பிகள் வழியே செல்கிறது . இரு கப்பிகளும் மின் மோட்டார் ஒன்றின் உதவியுடன் தொடர்ந்து இயக்கப்படுகிறது. கப்பிகளுக்கு அருகே ஏராளமான கூர்முனைகள் கொண்ட இரண்டு சீப்பு வடிவ கடத்திகள் பொருத்தப்பட்டுள்ளன. ஒரு சீப்பு மேலே இருக்கும் கப்பியின் அருகிலும் மற்றொன்று கீழே இருக்கும் கப்பியின் அருகிலும் பொருத்தப்பட்டிருக்கும். கீழே இருக்கும் சீப்பு 10000 வோல்ட் மின்னழுத்தத்தோடு இணைக்கப்பட்டிருக்கும்.  
உயர்ந்த மின் அழுத்தத்தின் காரணமாக கீழே இருக்கும் சீப்பைச் சுற்றியுள்ள காற்று அயனியாக்கபபடுகிறது. காற்றிலுள்ள எதிர் அயனிகள் கூர்முனைகள் நோக்கி நகர்கின்றன. நேர் அயனிகள் பட்டையை நோக்கி விரட்டப்படுகின்றன. இந்த நேர்மின் அயனிகள் பட்டையை ஒட்டிக்கொண்டு நகரும் பட்டையில் மேலே இருக்கும் கோளத்தை நோக்கி நகர்கிறது.  
நிலை மின்தூண்டல் தத்துவத்தின் விளைவாக மேலே இருக்கும் சீப்பு எதிர் மின்னூட்டம் பெறுகிறது. கோளம் நேர்மின்னூட்டத்தை பெறுகிறது. மின்னூட்டங்கள் கோளப் பரப்பில் பரவுகின்றன. மேலே இருக்கும் சீப்பில் இருக்கும் அதிக அளவு மின்புலத்தால் அதைச் சுற்றியுள்ள காற்று அயனியாக்கப்படுகிறது. இதனால் எதிர் மின்னூட்டங்கள் பட்டையை நோக்கி விரட்டப்படுகின்றன. இதனால் பட்டையை அடையும் முன்னர் அதிலுள்ள நேர் மின்னூட்டங்கள் சமன்செய்யப்பட்டு விடுகின்றன. எனவே பட்டை கீழிறங்கும் போது மின்னூட்டமற்ற நிலையை அடைகிறது.  
இவ்வாறு எந்திரம் தொடர்ச்சியாக நேர்மின்னோட்டத்தை கோளத்திற்கு மாற்றுகிறது. இதன் விளைவாக கோளத்தின் மின்னழுத்தம் ஒரு பெரும எல்லை மதிப்பை அடைகிறது. மேற்கொண்டு கோளத்தில் மின்னூட்டங்கள் ஏற்கப்பட முடியாத நிலையை எட்டியவுடன் காற்றின் அயனியாக்கத்தின் காரணமாக மின்னூட்டங்கள் கசியத் தொடங்குகின்றன.  
உயர் அழுத்தத்தில் காற்று நிரப்பப்பட்ட எக்குக் கலத்தினால் கோளத்தை மூடுவதன் மூலம் கோளத்தின் மின்னூட்டக் கசிவை குறைக்கலாம். இம்மின்னியற்றி மூலம் பெறப்படும் உயர் மின்னழுத்தம் அணுக்கருப் பிளவையில் பயன்படும் நேர் அயனிகளை முடுக்குவிக்கப் பயன்படுகிறது.
# இலண்டன் கலைவு விசை

இருபகுதியத்தின் இடைத்தாக்க ஆற்றலைக் காட்டும் படம். இலண்டன் கலைவு விசைகளின் காரணமாக நீண்ட வீச்சுடைய பகுதி இடம்பெற்றுள்ளது.]]
**இலண்டன் கலைவு விசை**(*London dispersion force*) அல்லது **கலைவு விசை** (*Dispersion force*)அல்லது **இலண்டன் விசை** (*London force*)அல்லது **தூண்டிய இருமுனைவு–தூண்டிய இருமுனைவு விசை** (*Induced dipole–induced dipole force*) என்பதுஅணுக்களுக்கும்மூலக்கூறுகளுக்கும்இடையில் தொழிற்படும் விசையாகும்.வந்தர்வால்சு விசையின்ஒரு பிரிவே இலண்டன் கலைவு விசை ஆகும். இங்கு இலண்டன் என்பது பிறிற்சு இலண்டன் என்ற செருமானிய-அமெரிக்க இயற்பியலாளரின் பெயரிலிருந்து பெறப்பட்டது.
# பாசெல் புறா

**பாசெல் புறா** என்பது, சுவிற்சர்லாந்தின் கான்டன் பாசெலால் வெளியிடப்பட்ட குறிப்பிடத்தக்க ஒரு அஞ்சல்தலை ஆகும். உலகின் முதலாவது மூன்று நிற அஞ்சல்தலையான இது, 2½- ராப்பன் பெறுமானத்துடன் 1 சனவரி 1845ல் வெளியிடப்பட்டது. பாசெல் கான்டனால் வெளியிடப்பட்ட ஒரே அஞ்சல்தலை இதுவாகும். அக்காலத்தில் ஒவ்வொரு கான்டனும் அதன் அஞ்சல் சேவைக்குப் பொறுப்பாக இருந்தது. நாடு முழுவதற்குமான அஞ்சல் சேவை 1 சனவரி 1849ல் தொடங்குவதற்கு முன்னர் சுவிட்சர்லாந்தில் ஒரே சீரான அஞ்சல் கட்டணம் இருக்கவில்லை. பாசெலைத் தவிர சூரிச், செனீவா ஆகிய இரு கான்டன்கள் மட்டுமே அஞ்சல்தலைகளை வெளியிட்டன.  
கட்டிடக்கலைஞர் மெல்ச்சியர் பெர்ரி என்பவரால் வடிவமைக்கப்பட்ட இந்த அஞ்சல்தலையில், அலகில் ஒரு கடிதத்தை வைத்திருக்கும் வெண்ணிறப் புறா ஒன்று புடைப்புருவமாக அச்சிடப்பட்டுள்ளது. அத்துடன், "STADT POST BASEL" (*இசுட்டாட் போசுட் பாசெல்*) என்ற பொறிப்பும் உள்ளது. இந்த அஞ்சல்தலை கறுப்பு, ஆழ்சிவப்பு, நீலம் ஆகிய மூன்று நிறங்களில் அச்சிடப்பட்டதால் உலகின் முதலாவது மூன்று நிற அஞ்சல்தலையானது.
# தக்கார் (கோயில்)

**தக்கார்** என்பது கோயில்களை நிர்வகிக்க ஏற்படுத்தப்பட்ட பதவிகளுள் ஒன்றாகும்.
1959ஆம் ஆண்டு தமிழ்நாடு இந்து சமய மற்றும் அறநிலைத்துறைச் சட்டம் பிரிவு 54(3) பின்வரும் சூழ்நிலைகளில் இணை ஆணையரோ அல்லது நேர்வுக்கேற்ப துணை ஆணையரோ பரம்பரை அறங்காவலரின் பதவிப்பணிகளை நிறைவேற்றும் பொருட்டு சமய நிறுவனங்களில் தக்காரை நியமிக்க வகைசெய்துள்ளது:
- பரம்பரை அறங்காவலர் பதவியில் நிலையான அல்லது தற்காலிகமான காலியிடம் ஏற்பட்டு அந்தப் பதவிக்கான வாரிசுரிமை பற்றி பூசல் ஏற்பட்டுள்ளபோது (அல்லது)
- அத்தகைய காலியிடத்தை உடனடியாக நிரப்பும் நிலை இல்லாதபோது (அல்லது)
- பரம்பரை அறங்காவலர் இளையராக (minor) இருந்து
- அவருக்கு காப்பாளராகச் செயல்படுவதற்குத் தகுதியும் விருப்பமும் உடையவர் இல்லாதபோது (அல்லது)
- காப்பாளராகச் செயல்படுவதற்கு உரிமை கொண்டவரைப் பற்றிப் பூசல் இருக்கும்போது (அல்லது)
- பரம்பரை அறங்காவலர் மன/உடல்நலக் குறைபாடு/சீர்கேடு/தளர்ச்சி காரணமாக தமது பதவிக்குரிய பணிகளை நிறைவேற்ற இயலாமல் இருக்கும்போது.
# எருதுக்கண் (அஞ்சல்தலை)

**எருதுக்கண்** எனப் பெயர் கொண்ட அஞ்சல்தலைகள் பிரேசில் நாட்டினால் 1 ஆகத்து 1843ல் வெளியிடப்பட்ட முதல் அஞ்சல்தலைகள் ஆகும். இவற்றின் முகப்பெறுமானம் 30, 60, 90 ரெயிசுகள் ஆகும். பெரிய பிரித்தானியாவுக்கு அடுத்தபடியாக நாடு முழுவதற்குமான அஞ்சல்தலைகளை வெளியிட்ட இரண்டாவது நாடு பிரேசில் ஆகும். பெரிய பிரித்தானியாவின் அஞ்சல்தலைகளைப் போலவே இவற்றிலும் நாட்டுப் பெயர் இல்லை.  
அலங்காரமான பெறுமானத்தைக் குறிக்கும் எண்கள் அஞ்சல்தலையில் எருதுக்கண் போன்ற நீள்வட்டச் சூழமைவிலே அமைந்திருப்பதால் இந்த வழமைக்கு மாறான பெயர் அதற்கு ஏற்பட்டது. அத்துடன் அஞ்சல்தலைத் தாளில் முரண் இணைகளாக அமைந்த இவற்றின் ஒழுங்கமைவு இரண்டு எருதுக்கண்கள் ஒன்றாக இருப்பதுபோல் காணப்படுகிறது. இவ்வாறான வழமைக்கு மாறான பெயர்கள் பிரேசிலின் பிந்திய வெளியீடுகளுக்கும் தொடர்ந்தது. பாம்பின் கண்கள், ஆட்டுக் கண்கள், பூனைக் கண்கள் போன்றவை இத்தகைய பெயர்கள்.  
30 ரெயிசு அஞ்சல்தலைகள் 1,148,994களும், 60 ரெயிசு அஞ்சல்தலைகள் 1,502,142களும், 90 ரெயிசு அஞ்சல்தலைகள் 349,182களும் அச்சிடப்பட்டன. 90 ரெயிசு அஞ்சல்தலைகள் பன்னாட்டு அஞ்சல்களுக்கு ஒதுக்கப்பட்டிருந்தன.  
மிக அண்மையில் விற்பனைக்கு வந்த எருதுக்கண்கள் அஞ்சல்தலைத் தொகுதி இயூகோ கொயெக்கெல் என்பவருடையது ஆகும். இது 2013ல் விற்கப்பட்டது.
# பூச்சோங் தமிழ்ப்பள்ளி

பூச்சோங் தமிழ்ப்பள்ளி மலேசியா நாட்டின் சிலாங்கூர் மாநிலத்தில் பூச்சோங் நகரிலிருந்து 14ஆவது மையில் தொலைவில் உள்ளது. கிள்ளிங் ஆல் தோட்டப் பள்ளி என்று 1947இல் பூச்சோங் பேருந்து நிறுத்துமிடம் அருகில் இப்பள்ளி நிறுவப்பட்டது. தொடக்கத்தில் கிள்ளிங் ஆல் தோட்டம், புக்கிட் ஈத்தாம் தோட்டம் மற்றும் அங்காங் தோட்டத்திலிருந்து தமிழ் மாணவர்கள் பயின்று வந்தனர். இப்பள்ளியின் முதல் தலைமையாசிரியராக 1947இல் உண்ணாமலை பணியாற்றினார்.  
நவம்பர் 29, 1968 இல் பள்ளிக் கட்டிடம் தீயில் அழிந்தது. புதிய கட்டிடத்தின் கட்டுமானம் முடியும் வரை தற்காலிகமாக பூச்சோங் அன் மிங் சீனப்பள்ளியில் செயலாற்றி வந்தது. முன்னாள் பூச்சொங் நாடாளுமன்ற உறுப்பினர் டத்தோ மைக்கேல் சானின் முயற்சியால் ஒரு புதிய இரண்டு மாடி கட்டிடம் தற்போது உள்ள பள்ளித் தளத்தில் எழுப்பப்பட்டது. இக்கட்டிடம் ஆகஸ்டு 16, 1973 அன்று தொடங்கி வைக்கப்பட்டது.
# சிவப்பு மேர்க்குரி

**சிவப்பு மேர்க்குரி** (*Red Mercury*) என்பது, மிகவும் அரிதாகக் கிடைக்கும் ஆசுத்திரிய செய்தித்தாள் அஞ்சல்தலை ஆகும். இது செய்தித்தாள்களை ஆசுத்திரியா, இலம்பார்டி-வெனீசியா ஆகிய பகுதிகளில் அஞ்சலில் அனுப்புவதற்காக வெளியிடப்பட்டது.
# சிவப்பு மேர்க்குரி

## வரலாறு

ஆசுத்திரியாவின் செய்தித்தாள் அஞ்சல்தலைகள் முதன்முதலாக 1851ல் வெளியாகின. இவ்வஞ்சல்தலைகளில் உரோம தூதுக் கடவுளான மேர்க்குரியின் படம் இடம்பெற்றிருந்தது. இதில் பெறுமதி அச்சிடப்படவில்லை. ஆனால், இதன் நிறம் அதன் பெறுமதியைக் குறித்தது. நீலநிறம் ஒரு செய்தித்தாளுக்கான கட்டணமான 6/10 கிரெயுசெரையும், மஞ்சள் 10 செய்தித்தாள்களுக்கான கட்டணமான 6 கிரெயுசெரையும், இளஞ்சிவப்பு 50 செய்தித்தாள்களுக்கான அஞ்சல் கட்டணமான 30 கிரெயுசெரையும் குறித்தது. கூடுதல் கட்டணங்கள் முத்திரையிடப்பட்ட செய்தித்தாள் கட்டுகளுக்கான சுற்றுத்தாள்கள் பொதுவாக கவனத்தில் கொள்ளப்படுவதில்லை.
# சிவப்பு மேர்க்குரி

## சான்றுகளும் மூலங்களும்

;சான்றுகள்  
;மூலங்கள்
- *Philatelic Gems 1* (Linn's, 1989)
# அகுஸ்டோ ரொவ பாஸ்டோ

**அகுஸ்டோ ரொவ பாஸ்டோ** (Spanish:**Augusto Roa Bastos**)(ஜூன் 12, 1917 - ஏப்ரல் 26, 2005) பரகுவை நாட்டைச் சேர்ந்த நாவலாசிரியர் மற்றும் சிறுகதை எழுத்தாளர். தமது பதின்ம வயதுகளில் பராகுவே, பொலிவியா ஆகியவற்றுக்கிடையே நடைபெற்ற சாக்கோ போரில் பங்கெடுத்தவர். பின்னர் ஒரு பத்திரிக்கையாளராக தமது பணியைத் தொடங்கி வசனகர்த்தாவாகவும், பேராசிரியராகவும் பணியாற்றியவர். அவருடைய யோயி சுப்பிரிமோ ( Yo el supremo ) என்ற சிக்கலான கதைக்களம் கொண்ட நாவல் பெரிதும் கவனிக்கப்பட்ட ஒன்றாகும். அவர் 1989-யில் ஸ்பானிய மொழியில் மிகவும் கௌரவமான இலக்கிய விருது என அறியப்படும் பிரமியோ மிகுத்தே சர்வாந்தீஸ் (Premio Miguel de Cervantes) என்ற விருதையும் அவர் பெற்றார். யோயி சுப்பிரிமோ நாவலில் அகுஸ்டா 1814-யிலிருந்து 1840 வரையில் பரகுவையை ஆட்சி செய்த கொடுங்கோலன் யோசே கஸ்பார் ரொட்டிரிகே தி பிரான்சியாவின் பேச்சு மொழியையும் சிந்தனையையும் தெளிவாக எடுத்துக் காட்டியிருக்கின்றார்.
# வேலைக்காரன் (1987 திரைப்படம்)

**வேலைக்காரன்** (*Velaikkaran*) என்பது 1987ஆவது ஆண்டில் எஸ். பி. முத்துராமன் இயக்கத்தில் வெளியான ஓர் இந்தியத் தமிழ் நகைச்சுவைத் திரைப்படமாகும். ரஜினிகாந்த், சரத் பாபு, அமலா ஆகியோர் முக்கிய கதாபாத்திரங்களில் நடித்த இத்திரைப்படத்தை கே. பாலச்சந்தரின் கவிதாலயா நிறுவனம் தயாரித்திருந்தது. இது அமிதாப் பச்சன், சாஜி கபூர், சுமிதா பாட்டீல், பர்வீன் பாபி ஆகியோர் முக்கிய கதாபாத்திரங்களில் நடித்த *நமக் அலால்* என்ற இந்தி திரைப்படத்தின் மறுஆக்கமாகும். மேலும் இத்திரைப்படம் ஒரு சிறப்பான வரவேற்பு பெற்ற வெற்றித் திரைப்படமாகும்.
# வேலைக்காரன் (1987 திரைப்படம்)

## நடிகர்கள்

- ரஜினிகாந்த் - ரகுபதி
- சரத் பாபு - ராஜ்குமார்
- அமலா - கௌசல்யா
- கே. ஆர். விஜயா - சாவித்திரி
- நாசர்
- வி. கே. ராமசாமி - வளையாபதி
- செந்தில்
# வேலைக்காரன் (1987 திரைப்படம்)

## துணுக்குகள்

- ரஜினிகாந்த் இந்த திரைப்படத்திற்காக தனது தலைமுடி பாணியை மாற்றி அமைத்துக் கொண்டார். 1996 வரை அவர் இதே சிகை அலங்காரத்தை பராமரித்துக் கொண்டார் என்பது குறிப்பிடத்தக்கது.
- இத்திரைப்படத்தில் இடம்பெற்ற, "ஐ கேன் டாக் இங்கிலீஷ், ஐ கேன் வாக் இங்கிலீஷ்..." என்ற பிரபலமான உரையாடலானது *நமக் அலால்* திரைப்படத்தில் அமிதாப் பச்சன் பேசிய உரையாடல் என்பது குறிப்பிடத்தக்கது.
- சிறப்பான வரவேற்பு பெற்ற இத்திரைப்படம், எஸ். பி. முத்துராமன், ரஜினிகாந்த் கூட்டணியில் உருவான வெற்றித் திரைப்படங்களில் ஒன்றாக அமைந்தது.
# வேலைக்காரன் (1987 திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். அனைத்து பாடல்களையும் மு. மேத்தா இயற்றினார்.  
| **எண்** | **பாடல்** | **பாடகர்கள்** | **பாடலாசிரியர்** | '''நீளம்
(நிமிடம் : வினாடி)''' |
| --- | --- | --- | --- | --- |
| 1 | *எனக்குத் தா உன் உயிரை* | பி. ௭ஸ். சசிரேகா | மு. மேத்தா | 04:28 |
| 2 | *மாமனுக்கு மயிலாப்பூர்தான்* | மலேசியா வாசுதேவன் | 04:36 |  |
| 3 | *பெத்து எடுத்தவதான்* | மலேசியா வாசுதேவன் | 04:34 |  |
| 4 | *வா வா வா கண்ணா* | மனோ, சித்ரா | 05:53 |  |
| 5 | *வேலை இல்லாதவன்* | மனோ | 04:24 |  |
| 6 | *தோட்டத்திலே பாத்திகட்டி* | எஸ். பி. பாலசுப்ரமணியம், சாய்பாபா | 04:34 | } |
# பாவாடை

**பாவாடை** (*petticoat*) என்பது பெண்கள் அணியும் ஒரு உள்ளாடையாகும்.
# பாவாடை

## தயாரிக்கும் முறை

துணியானது தேவையான அளவிற்கேற்ப வெட்டப்படுகிறது. ஒரு ஓரத்தில் மீள் தன்மையுடன் கூடிய துணி வைத்து மடக்கி தைக்கப்படுகிறது. இரு எதிர்முனைகள் இணைத்துத் தைக்கப்படுகிறது. மீள்தன்மைக்காக நுனியில் சிறிதளவு இடைவெளி விடப்படுகிறது.
# பாவாடை

## இந்தியாவில் பாவாடை

இந்தியாவில் பாவாடையானது சேலை அணியும் போது உள்ளாடையாக அணியப்படுகிறது.
# யோசே கஸ்பார் ரொட்டிரிகே தி பிரான்சியா

**முனைவர் யோசே கஸ்பார் ரொட்டிரிகே தி பிரான்சியா ** (Spanish: José Gaspar Rodríguez de Francia)(ஜனவரி 5, 1766 - செப்டம்பர் 20, 1840) பரகுவை நாட்டைச் சேர்ந்த அரசியல்வாதியும், வழக்கறிஞரும், சுதந்திர பரகுவை நாட்டின் மூத்த அரசியல்வாதிகளில் ஒருவரும் ஆவார். ஸ்பானியா பேரரசின் கட்டுப்பாடுகளிலும், பிரேசில் பேரரசின் கட்டுப்பாடுகளிலும், ஐக்கிய ரியோ திலா பிளாட்டா ஆட்சிப் பகுதிகளிலும் இருந்த பகுதிகளை எல்லாம் ஒன்றிணைத்து சுதந்திர பரகுவை நாட்டை உருவாக்குவதில் முன்னோடியாக இருந்த இவர் ஒரு கடுமையான சித்தாந்தவாதியாகவும் அறியப்படுகின்றார்.
# மிகுத்தே சர்வாந்தீஸ் பரிசு

**பிரமியோ மிகுத்தே சர்வாந்தீஸ்** (Spanish: Premio de Literatura en Lengua Castellana Miguel de Cervantes)எனப்படுவது ஸ்பானிய மொழி இலக்கியத்திற்காக வழங்கப்படும் மிகவும் கௌரவமான வாழ்நாள் சாதனையாளர் விருதாகும். இது 1976இல் தோற்றுவிக்கப்பட்டது. ஆங்கிலத்தில் வழங்கப்படும் மான் புக்கர் பன்னாட்டு பரிசைப் போன்றே இரண்டு ஆண்டுகளுக்கு ஒருமுறை ஸ்பானிய நாடுகளில் ஒன்றில் வாழ்ந்து வரும் பிரபல புனைவிலக்கிய எழுத்தாளருக்கு வழங்கப்படும் விருதாகும். *டோன் கிகோத்தி* என்ற நாவலை எழுதிய *மிகுத்தே சர்வாந்தீஸ்* என்ற எழுத்தாளரது நினைவாக இவ்விருது வழங்கப்படுகின்றது.
# பேயூ திரைக்கம்பளம்

**பேயூ திரைக்கம்பளம்** (*Bayeux Tapestry*) நோர்மானிய மன்னர் வில்லியமின் வெற்றிகரமான இங்கிலாந்து ஆக்கிரமைப்பு மற்றும் அதன் திட்டமிடலை விளக்கும் நூல்வேலைப்பாட்டுக் கம்பளம் ஆகும். கி.பி. 1066, அக்டோபர் 14 இல், கேசுட்டிங்கில் நடைபெற்ற போரில் வில்லியம், இங்கிலாந்தின் கெரால்டு மன்னரைத் தோற்கடித்து வெற்றிவாகை சூடியதை விளக்குவதுடன் இக்கம்பளம் முடிவடைகிறது. 70 மீ நீளமும் 50 செ.மீ அகலமும் (231 அடி நீளம், 19.5 அங்குலம் அகலம்) கொண்ட இக் கைவேலைப்பாட்டுத் துணியே வரலாற்றின் முதல் சித்திரப்படம் (*காட்டூன்*) ஆகும்.. இக்கம்பளத்தில் மொத்தம் 72 காட்சிகளும், 1512 உருவங்களும், காட்சிகளை விவரிக்கும் இலத்தீன் பதிவுகளும் உள்ளன.
# பேயூ திரைக்கம்பளம்

## வரலாறு

பேயூ திரைக்கம்பளத்தினை உருவாக்கியவர் யார் என்ற விபரமோ, உருவாக்கிய ஆண்டோ எங்கும் அதிகாரப்பூர்வமாய் இல்லையென்றாலும், இங்கிலாந்தின் முதலாம் வில்லியமின் மனைவி பிளான்டர்சின் மாட்டில்டாவாக இருக்கலாம் என்று பழங்கதைகள் கூறுகின்றன. கி.பி. 1476 இல் பேயூ பேராலயத்தின் கருவூலப் பொருட்களைப் பட்டியலிட்டபோது, ஏனையப் பலிப்பீடத் துணிகளின் ஊடே இந்த கம்பளம் இருந்ததாக முதன் முதலில் அதிகாரப்பூர்வமாக பதிவாயிற்று.
<blockquote>
கி.பி. 1476 குறிப்பு: குறுகிய அகலமும், நெடுநீளமும் உடைய எழுத்து மற்றும் படங்களுடன், இங்கிலாந்து கைப்பற்றப்பட்டதை சித்தரிக்கும் கைவேலைப்பாட்டுத் துணி, இது கோயிலின் நடுக்கூடம் மற்றும் பீடத்தை சுற்றி தொங்கவிடப்படுவது.''
</blockquote>  
கி.பி. 1562 இல் கியூகுநோசுகளால் பேயூவில் ஏற்பட்ட கலகத்தினால், பேயூ பேராலயத்தின் பிற கருவூலப்பொருட்கள் பாதிக்கப்பட்டாலும், பேயூ திரைக்கம்பளம் எந்த சேதத்தையும் அடையவில்லை.
# பேயூ திரைக்கம்பளம்

## வரலாறு

### பதினெட்டாம் நூற்றாண்டுக்கு பின்

18 ஆம் நூற்றாண்டின் துவக்க காலத்தில், நார்மாண்டியின் நிர்வாக அலுவலராக இருந்த நிக்கோலாசு-யோசேப்பு பெளக்கால்ட் சேகரித்து வைத்திருந்த குறிப்புகளிலிருந்து, சுமார் 30 அடி நீள படங்களை (ஏழில் ஒரு பங்கு) ஆன்டோயின் லான்சுலாட் என்ற அறிஞர் கண்டுபிடித்தார். பேயூ பேராலயத்தில் எளிதில் கண்டுபிடிக்கமுடியாத மறைவான இடத்தில் பேயூ திரைக்கம்பளம் இருந்ததால், அவரால் இந்த படங்களின் மூல ஆதாரத்தைக் கண்டுபிடிக்க முடியவில்லை. கி.பி. 1724 இல், பாரீசில் உள்ள பதிவு மற்றும் இலக்கிய கல்விக்கழகத்திற்கு லான்சுலாட் கொடுத்த அறிக்கையில், இதன் மூல ஆதாரம் ஒரு கல்லறையின் மூடியாகவோ, சுவரோவியமாகவோ, கண்ணாடி ஓவியமாகவோ, அல்லது கைவேலைப்பாடுகளுடனான திரைக்கம்பளமாகவோ இருக்கலாம் என்று குறிப்பிட்டிருந்தார்.
# இருமெத்தில் ஈதர்

இருமெத்தில் ஆக்சைடு  
டைமெல் A  
மெத்தில் ஈதர்  
மெத்தர்  
மரயீத்தர்
|Section1=
|Section2=
:2 CH<sub>3</sub>OH → (CH<sub>3</sub>)<sub>2</sub>O + H<sub>2</sub>O  
இவ்வினைக்குத் தேவையான மெத்தனால் செயற்கை எரிவளியில் இருந்து பெறப்பட்டது. கொள்கைப்படி மெத்தனால் கரிம வேதியியல் கழிவுகளில் இருந்தோ அல்லது உயிர்த்திரளில் இருந்தோ பெறப்பட வேண்டும் . மேலும் சற்று மேம்படுத்தப்பட்ட இரட்டை வினையூக்கித் திட்டங்களில் மெத்தனால் தொகுப்பு மற்றும் நீர்நீக்கம் என்ற இரண்டு செயல்முறைகளும் ஒரே அலகில் மேற்கொள்ளப்படுகிறது. இங்கு மெத்தனாலைத் தனிமைப்படுத்தல், தூய்மைப்படுத்தல் முதலிய செயல்கள் நடைபெறுவதில்லை.  
மேற்கண்ட ஒருபடி நிலை உற்பத்தி மற்றும் இரண்டு படிநிலை உற்பத்தி ஆகிய இரண்டு முறைகளும் வர்த்தக நோக்கிலும் பயன்படுகின்றன. நடைமுறையில் இரண்டு படிநிலை தயாரிப்பு முறை பெரிதும் பயந்தருவதாக உள்ளது. எளிமையாகவும் உற்பத்திச் செலவு குறைவாகவும் உள்ளதாகவும் இம்முறை மதிப்பிடப்பட்டுள்ளது.
# இருமெத்தில் ஈதர்

## பயன்கள்

இருமெத்தில் சல்பேட்டு என்ற மெத்திலேற்றும் கரணி உற்பத்தி செய்வதற்கு ஊட்ட மூலப்பொருளாக பயன்படுவது இருமெத்தில் ஈதரின் மிகமுக்கியமான பயனாகும். இவ்வினையில் இருமெத்தில் ஈதர், கந்தக மூவாக்சைடுடன் வினைபுரிகிறது.  
CH3OCH3 + SO3 → (CH3)2SO4  
இப்பயன்பாட்டிற்கு ஒவ்வொரு ஆண்டும் பல ஆயிரக்கணக்கான டன்கள் இருமெத்தில் ஈதர் பயன்படுத்தப்படுகிறது. அசிட்டிக் அமிலத்தை கார்பனைலேற்றத் தொழில் நுட்பத்துடன் தொடர்புடைய மன்சாண்டோ அசிட்டிக்கமிலச் செயல்முறையின் மூலமாகவும் இருமெத்தில் ஈதர் தயாரிக்கப்படுகிறது.  
(CH3)2O + 2 CO + H2O → 2 CH3COOH
# இருமெத்தில் ஈதர்

## ஆய்வக வினைப்பொருள் மற்றும் கரைப்பான்

தாழ் வெப்பநிலை கரைப்பானாகவும் பிரித்தெடுக்கும் வினைப்பொருளாகவும் சில சிறப்பு ஆய்வகச் செயல்முறைகளில் இருமெத்தில் ஈதர் பயன்படுத்தப்படுகிறது. குறைவான கொதிநிலை -23 <sup>0</sup> செ வெப்பநிலை இதனுடைய பயன்பாட்டைக் கட்டுபடுத்துகிறது என்றாலும் இதே காரணத்தால், வினைபடும் கலவைகளில் இருந்து இதை எளிதாக பிரித்தெடுக்க முடிகிறது ஆல்க்கைலேற்றும் கரணியான மும்மெத்திலாக்சோனியம் நாற்புளோரோபோரேட்டு தயாரிப்பில் ஒரு முன்னோடியாகவும் இருமெத்தில் ஈதர் செயல்படுகிறது.
# இருமெத்தில் ஈதர்

## தனித்தன்மைப் பயன்பாடுகள்

இருமெத்தில் ஈதர் மற்றும் புரோப்பேன் கலவையை உறைய வைத்து பாலுண்ணிகளின் சிகிச்சையில் பயன்படுத்துகிறார்கள்.
மின்னணு பொருட்களை சோதிக்கும் உறையவைக்கும் தெளிப்புகளில் இருமெத்தில் ஈதர் முக்கியப் பகுதிப்பொருளாக இருக்கிறது.
# இருமெத்தில் ஈதர்

## எரிபொருள் ஆய்வு

வீடுகளில் பயன்படுத்தப்படும் திரவ பெட்ரோலியம் வாயுவுக்கு பதிலியாக இருமெத்தில் ஈதர் பயன்படுத்தப்படுகிறது. டீசல் இயந்திரங்களில், பெட்ரோல் பொறிகளில் (30 சதவீதம் இ.மெ.ஈ மற்றும் 70 சதவீதம் தி.பெ.வா மற்றும் வாயுச் சுழலிகளில் எரிபொருளாகப் பயன்படுவதும் இதனுடைய முக்கியப்பயனாகும். டீசல் பொறிகளில் டீசல் எண்ணேயின் சிடேன் எண் 40 முதல் 53 ஆக இருக்கையில் இருமெத்தில் ஈதரின் சிடேன் எண் 55 ஆகவிருப்பது கூடுதல் சிறப்பாகும். டீசல் பொறிகளில் இருமெத்தில் ஈதரை எரிபொருளாகப் பயன்படுத்த பொறியில் மிகச்சிறிய மாறுதலை மட்டுமே செய்ய வேண்டியதாக இருக்கிறது. இந்தக் குறைவு எண்ணிக்கை கார்பன் சேர்மத்தின் இச்சிறப்புப் பண்பு , எரிதலின் போதும் நீடிக்கிறது, அதாவது எரியும்போது இது மிகக்குறைவான NOx, மற்றும் CO வாயுக்களை வெளிவிடுகிறது. கந்தகம் நீங்கிய இவ்வெளிப்பாடு பல்வேறு சர்வதேச அமைப்புகளின் கவனத்தை ஈர்த்திருக்கிறது செயற்கை முறையிலான இரண்டாம் தலைமுறை உயிரி எரிபொருளாக இருமெத்தில் ஈதர் ஐரோப்பிய நாடுகளில் பெரும் வளர்ச்சி அடைந்து வருகிறது 2009 ஆம் ஆண்டில் டென்மார்க் நாட்டின் பல்கலைக்கழக மாணவர்கள் குழு ஒன்று 100 சதவீத இருமெத்தில் ஈதர் எரிபொருளை பயன்படுத்தி ஒரு வாகனத்தை 589 கிலோமீட்டர் தூரம் செலுத்தி பரிசு பெற்றனர். இவர்களின் முந்தைய சாதனை 2007 இல் 306 கிலோமீட்டர் ஆக நிகழ்த்தப்பட்டிருந்தது. என்பது குறிப்பிடத் தகுந்தது.
# இருமெத்தில் ஈதர்

## செயல்முறை

கீழ்கண்டுள்ள படத்தில் பல்வேறு மூலப்பொருட்களில் இருந்து இருமெத்தில் ஈதரின் தயாரிப்புச் செயல்முறை காட்டப்பட்டுள்ளது.
# இருமெத்தில் ஈதர்

## குளிர்பதனப்பொருள்

அமெரிக்க குளிர்பதனப் பொருட்களின் வரையறைகளுக்கு ஏற்புடைய குளிர்பதனப் பொருளாக இருமெத்தில் ஈதர் விளங்குகிறது. அமோனியா, கார்பன் டை ஆக்சைடு, பியூட்டேன் மற்றும் புரோப்பீன் ஆகியவற்றுடன் சேர்த்து உறைபதனக் கலவையாகவும் இதனைப் பயன்படுத்துகிறார்கள்
.
# இருமெத்தில் ஈதர்

## பாதுகாப்பு

எளிதில் தீப்பற்றக்கூடியதாக இச்சேர்மம் இருந்தாலும் நச்சுத்தன்மை அற்றதாக உள்ளது. மற்ற ஆல்க்கைல் ஈதர்களில் இருந்து மாறுபட்டு தன்னிச்சையான ஆக்சிசனேற்றத்தை தடை செய்கிறது.
# சிவப்புக்கல் மூக்குத்தி (வரைகதைப் புதினம்)

**சிவப்புக்கல் மூக்குத்தி** என்பது தமிழில் வெளிவந்த முதலாவது எண்ணிம வரைகதைப் புதினம் ஆகும். தமிழ்ச் சூழலில் பெரும்பாலும் வெளிவரும் மொழிபெயர்ப்பு வரைகதைப் படைப்புகள் போலன்றி, தமிழிலேயே இது உருவாக்கப்பட்டுள்ளது. இதனை நந்தினி, வரைகலைக் கலைஞர்களுடன் இணைந்து ஒன்றரை ஆண்டு உழைப்பின் ஊடாக உருவாக்கி உள்ளார்.
# ஒசூர் காளிகாம்பாள் காமாட்சீசுவரர் கோயில்

**ஒசூர் காளிகாம்பாள் காமாட்சீசுவரர் கோயில்** என்னும் கோயில் தமிழ்நாட்டின் கிருட்டிணகிரி மாவட்டம் ஒசூர் சந்திர சூடேசுவரர் கோயில் மலைக் கோயில் உள்ள குன்றில் உள்ள ஒரு கோயிலாகும். இக்கோயில் சந்திர சூடேசுவரர் கோயிலுக்குச் செல்லும் மலைப் பாதையில் சாலை ஓரத்திலேயே உள்ளது.
# ஒசூர் காளிகாம்பாள் காமாட்சீசுவரர் கோயில்

## கோயில் அமைப்பு

இக்கோயில் கருவறை, அர்த்த மண்டபம், மகாமண்டபம் கொண்டு அமைந்துள்ளது. கோயிலில் ஒரு குளமும் அமைந்துள்ளது. கருவறையில் கிழக்கு நோக்கி காமாட்சீசுவரர் லிங்கவடிவில் உள்ளார். பின்புறத்தில் காளிகாம்பாள் நின்ற கோலத்தில் காட்சியளிக்கிறார். இக்கோயிலுக்கு அண்மையில் இராச கோபுரம் கட்டப்பட்டது.
# ஒசூர் காளிகாம்பாள் காமாட்சீசுவரர் கோயில்

## கோயிலின் பழமை

இக்கோயில் மிகவும் பழமைவாய்ந்த கோயிலாகும். இக்கோயிலின் பழமைக்குச் சான்றாக இக்கோயிலின் வெளிப்புறச் சுவரில் போசள மன்னன் மூன்றாம் வீர வல்லாளன் காலத்தைச் சேர்ந்த கி.பி. 1325 ஆண்டைய கல்வெட்டு காணப்படுகிறது.
# ஒசூர் கல்யாணசூடேசுவரர் கோயில்

**ஒசூர் கல்யாணசூடேசுவரர் கோயில்** என்னும் கோயில் தமிழ்நாட்டின் கிருட்டிணகிரி மாவட்டம் ஒசூர் நகரில் சந்திர சூடேசுவரர் கோயில் அமைந்துள்ள மலை அடிவாரத்தில் உள்ள தேர்பேட்டை என்னும் பகுதியில் அமைந்துள்ள ஒரு சிவன் கோயிலாகும். ஒசூர் சந்திர சூடேசுவரர் கோயில் தேர்த் திருவிழாவின் போது சந்திர சூடேசுவரரின் உற்சவர் சிலை இக்கோயிலில் வைக்கப்பட்டே தேர்திருவிழா நிகழ்ச்சிகள் நடக்கின்றன.
# ஒசூர் கல்யாணசூடேசுவரர் கோயில்

## கோயில் அமைப்பு

இக்கோயில் கருவறை, முக மண்டபம் கொண்டு அமைந்துள்ளது. கருவறையில் கிழக்கு நோக்கி கல்யாண சூடேசுவரர் லிங்க வடிவில் உள்ளார். கோயிலின் முக மண்டபத்தில் திருமணம் போன்ற நிகழ்ச்சிகள் நடத்த பொது மக்களால் பயன்படுத்தப்படுகிறது. இதனால் இது கல்யாண மண்டபம் என அழைக்கப்படுகிறது. இது அறுபது அழகிய தூண்களால் வடிவமைக்கப்பட்டுள்ளது.
# ஒசூர் கல்யாணசூடேசுவரர் கோயில்

## கோயில் வரலாறு

விஜயநகர மன்னனான புக்கரின் மகன் குமார கம்பணனின் மகாப்பிரதானியான சோமப்ப தண்டனாயக்கன் என்பவனால் இக்கோயில் கட்டப்பட்டதாக இக்கோயில் கல்வெட்டு தெரிவிக்கிறது.
# நெஸ்டோர் சால்வடோர் அமாரில்லா

|]]
**நெஸ்டோர் சால்வடோர் அமாரில்லா அகுஸ்டா **(எசுப்பானியம்):Néstor Salvador Amarilla Acosta) ( பிறப்பு - ஜூலை 24, 1980 ) பரகுவையைச் சேர்ந்த பிரபல திரைக் கதாசிரியர், இயக்குநர், நடிகர், மேடை நாடக மற்றும் தொலைக்காட்சி நாடகத் தயாரிப்பாளர்.
நெஸ்டோர் அமாரில்லா தொலைக்காட்சி மற்றும் மேடைநாடகங்களுக்காக தொடர்ந்து எழுதி வருபவர் . *கவிதையால் காப்பாற்றப்பட்டேன்* என்கிற இவருடைய படைப்பு பலரையும் வெகுவாக கவர்ந்த ஒன்று. 2010, 2011-ஆம் ஆண்டுகளில் இலக்கியத்திற்கான நோபேல் பரிசுக்காக இவருடைய பெயர் பரிந்துரைக்கப்பட்டிருந்தது என ரியுட்டர்ஸ் செய்தி நிறுவனம் தெரிவிக்கின்றது. 2013-ஆம் ஆண்டு பரகுவை நாட்டின் தொலைக்காட்சி நிறுவனமான தெளிபியுச்சரோ தயாரித்த *ல அகாடமியா* (கல்விக்கழகம்) என்ற நிகழ்ச்சியில் பயிற்சியாளராகவும், *எல் திபாத்தி* (விவாதம்) என்ற நிகழ்ச்சியில் நடுவராகவும் பணியாற்றியிருந்தார்.
# நெஸ்டோர் சால்வடோர் அமாரில்லா

## எழுதிய நாடகங்கள்

- *"ரோசா அமெரிக்கானா*" (2004)
- *"வெஸ்டிடோ ரோட்டோ*" (2005)
- "*கிழிந்த ஆடை*" (2005)
- *"ல புருபேரா*" (2005)
- *"கவிதையால் காப்பற்றப்பட்டேன்"* (2006)
- *"ஐராக்கில் பிறந்தேன்"* (2006)
- *"பிச்சா பெலி"* (2009)
- *"சே, சேக்கானல்"* (2009)
# நெஸ்டோர் சால்வடோர் அமாரில்லா

## எழுதிய புத்தகங்கள்

- "கவிதையால் காப்பற்றப்பட்டேன்" (2006)
- "பிச்சா பெலி" (2009)
- (2005)
# ஜே சோ

**ஜே சோ** (பிறப்பு 18 ஜனவரி 1979)கடந்த 2003-ஆம் ஆண்டில் பிரபல டைம்ஸ் இதழின் முகப்பில் அவரைப் பற்றிய விவரணக் கட்டுரை வெளியிடப்பட்டது,ஆசிய பாப்பிசையின் புதிய மன்னன் என அவரைப் பற்றி அவ் இதழ் புகழாரமும் சூடியது. அதன் பின் ஆறுமுறை உலகப் பயணங்களை மேற்கொண்டு, பல பெருநகரங்களில் இசை நிழச்சியை நடத்தியிருக்கின்றது. அந்த இசை நிகழ்ச்சிகளை ஏறத்தாழ 1 கோடி பேர் கண்டு களித்துமிருக்கின்றனர்.
# யோசே என்ரிக்கே ரொடொ

**யோசே என்ரிக்கே கமிலோ ரொடொ பிணியற்றோ** *(Spanish: José Enrique Camilo Rodó Piñeyro)* (15 July 1871 – 1 May 1917)(15, ஜூலை 1871 - 1, மே 1917) என்பவர் உருகுவை நாட்டைச் சேர்ந்த கட்டுரையாளர் ஆவார். அவர் தன்னுடைய எழுத்துகளில் லத்தீன் அமெரிக்க இளைஞர்கள் பொருள்முதல்வாதக் கொள்கைகளை கைவிட்டு பண்டைய கிரேக்கோ-ரோமானிய பண்பாட்டு அறநெறிகளையும், தன் செறிவூட்டல் கொள்கைகளையும் பின்பற்றவும், தமது பண்பாட்டில் அதிக கவனம் செலுத்தவும் அறைக்கூவல் விடுத்தார்.
# மனிதன் (1987 திரைப்படம்)

| 1 | "காள காள" | எஸ். பி. பாலசுப்பிரமணியம், எஸ். பி. சைலஜா | வைரமுத்து | 04:23 |
| --- | --- | --- | --- | --- |
| 2 | "மனிதன் மனிதன்" | மலேசியா வாசுதேவன் | 04:24 |  |
| 3 | "முத்து முத்து பெண்ணை" | வாணி ஜெயராம் | 04:19 |  |
| 4 | "வானத்த பார்த்த" | எஸ். பி. பாலசுப்பிரமணியம் | 04:32 |  |
| 5 | "வானத்த பார்த்த" (சோகம்) | எஸ். பி. பாலசுப்பிரமணியம், வனிதா மற்றும் கோவை முரளி | 05:20 |  |
| 6 | "ஏதோ நடக்கிறது" | கே. ஜே. யேசுதாஸ், கே. எஸ். சித்ரா | 04:44 | } |
# மனிதன் (1987 திரைப்படம்)

## வெளியீடும் வரவேற்பும்

இத்திரைப்படம் மணிரத்னம் இயக்கிய நாயகன் திரைப்படத்தோடு இணைந்து 1987 அக்டோபர் 21 அன்று வெளியிடப்பட்டது. இது சென்னையில் 175 நாள்களும், தஞ்சாவூர், திருச்சி, சென்னை, மதுரை ஆகிய இடங்களில் 100 நாள்களும் ஓடியது. இந்தியன் எக்ஸ்பிரஸ் எழுதியது, "இது தடைசெய்யப்படாத வணிகப் படம், ஆனால் சூத்திரம் வேலை செய்கிறது."  
இந்தப் படம் ரஜினியின் மற்ற படங்களான முரட்டு காளை , போக்கிரி ராஜா , பாயும் புலி ஆகியவற்றுடன் ஆல்பர்ட் தியேட்டரில் 12 டிசம்பர் 2012 அன்று அவரது பிறந்தநாளை முன்னிட்டு திரையிடப்பட்டது.
# பிசௌ பேலஸ் (பிசௌ அரண்மனை)

**பிசௌ பேலஸ்** இந்தியாவின் இராஜஸ்தான் மாநிலத்தில் அமைந்துள்ள ஒரு பாரம்பரியமிக்க ஹோட்டல் ஆகும். இது 19 ஆம் நூற்றாண்டில் கட்டப்பட்டது. இது ரகுபிர் சிங்க்ஜி என்பவரின் அரண்மனையாகும். பழைய ஜெய்பூர் நகருக்கு மிக அருகாமையில் இந்த ஹோட்டல் அமைந்துள்ளது. இது நகரின் வடகிழக்குப் பகுதியில் இருந்து ஒரு கிலோ மீட்டர் தூரத்தில் அமைந்துள்ளது.
# பிசௌ பேலஸ் (பிசௌ அரண்மனை)

## இருப்பிடம்

ஜெய்பூரில் உள்ள சரோஜ் சினிமாவிற்கு மிக அருகில் இந்த ஹோட்டல் அமைந்துள்ளது. இங்கிருந்து கவரக்கூடிய இடங்களான சண்ட்போல் ஹனுமான் மந்திர் தோராயமாக 0.5 கிலோ மீட்டர் தொலைவிலும், மஸ்ஜித் ஜரஹன் தோராயமாக ஒரு கிலோ மீட்டர் தொலைவிலும் அமைந்துள்ளது. இவை தவிர ஹோட்டலுக்கு அருகே ஜன்டர் மன்டர், ஜல் மஹால் மற்றும் ஹவா மஹால் போன்ற வரலாற்றுச் சிறப்புமிக்க இடங்கள் உள்ளன.
# பிசௌ பேலஸ் (பிசௌ அரண்மனை)

## போக்குவரத்து வசதிகள்

ஜெய்பூர் சர்வதேச விமான நிலையம் : 13 கிலோ மீட்டர் (தோராயமாக)  
ஜெய்பூர் ரயில் நிலையம் : 4 கிலோ மீட்டர் (தோராயமாக)
# பிசௌ பேலஸ் (பிசௌ அரண்மனை)

## வரலாறு

19 ஆம் நூற்றாண்டின், மகாராஜா சவாய் ஜகத் சிங்க் (1803 - 1818) அவர்களின் ஆட்சிக்காலத்தில் கட்டப்பட்டது. உன்னதமான மனிதரான ரகுபிர் சிங்க்ஜியின் அரண்மனையாக இருக்கும்வண்ணம் கட்டப்பட்டது. இந்த அரண்மனை 1977 ஆம் ஆண்டில் ஹோட்டலாக மாற்றப்பட்டது. தற்போது ஒரு பாரம்பரியமிக்க ஹோட்டலாக திகழும் இந்த ஹோட்டல் ஜெய்பூர் மாநிலத்தில், பழைய கடைத்தெருப் பகுதியில் உள்ளது. தற்போதைய பிசௌ ஹோட்டலில் சாதாரண அறை, டீலக்ஸ் அறை, சூட் என மூன்று விதமான அறைகள் உள்ளன.
# பிசௌ பேலஸ் (பிசௌ அரண்மனை)

## கட்டிடக்கலை மற்றும் பொருந்துதல்

பிசௌ அரண்மனை, முகப்புப் பகுதியினை வளைந்தவாறு கொண்டுள்ளது. ஹோட்டலில் முதன்மையாக அமைந்துள்ள பொதுவான அறை, மரத்தாலான தரையினைக் கொண்டுள்ளது. ஹோட்டலில் மொத்தம் 36 அறைகள் உள்ளன. இவற்றில் சில அறைகள் தனித்தன்மையான படுக்கை மற்றும் பொருந்துதல் வர்ணனைகளுடன் இருக்கின்றன. நெருப்புப் பக்கத்திற்கு மேற்பகுதியில் மகாராஜா பிசௌ தனது சேவகர்களுடன் இருக்குப்படியான ஒரு ஓவியம் தொங்கவிடப்பட்டுள்ளது. இஸ்லாமியர்களுடன் போரிடும்போது பயன்படுத்தப்பட்ட வாள் போன்றவை சுவரின் மீது வைக்கப்பட்டுள்ளன. இருக்கை அறைக்கு அருகில் மரத்தாலான அலமாரியில் பழைய புத்தகங்கள் அடுக்கி வைக்கப்பட்டவாறு, நூலகம் ஒன்று காட்சியளிக்கிறது.  
ராஜஸ்தானின் பல விவரங்கள் காட்சியளிக்கும்படி வைக்கப்பட்டுள்ளதுடன் மட்டுமல்லாமல் நகைகள், ஆயுதங்கள், யானைகளின் சிற்பங்கள், மட்பாண்டங்கள் மற்றும் புகைப்படங்கள் போன்றவையும் காட்சிப் பொருளாக்கப்பட்டுள்ளன. இந்த புகைப்படங்கள் பிரிவில் புலி ஷிகரின் காட்சி மற்றும் மவுண்ட்பேட்டன் பிரபு பிசௌ குடும்பத்தினைப் பார்த்த காட்சி போன்றவை முக்கியமானவையாகும். ஹோட்டலின் மேற்கூரையில் அமைந்துள்ள உணவகத்தினையும் சேர்ந்து இங்கு மூன்று உணவகங்கள் உள்ளன. அத்துடன் இரவு நேர சிற்றுணவின்போது ராஜஸ்தானி நாட்டுப்புற நடனக் கலைஞர்களின் நடனமும் அரங்கேறும்.
# பிசௌ பேலஸ் (பிசௌ அரண்மனை)

## மைதானங்கள்

பிசௌ அரண்மனையினை வட்டமான நுழைவுப்பகுதியின் மூலம் நெருங்க இயலும். சிறந்த தன்மையுடன் கவனிக்கப்படும் பூங்கா பல்வேறு விதமான பறவைகளின் புகலிடமாக உள்ளது. இது மைதானத்தின் ஒரு பகுதியாகும். ஹோட்டல் மைதானத்தின் பிற வசதிகளில் நீச்சல் குளம் மற்றும் டென்னிஸ் விளையாடும் பகுதி போன்றவை முக்கியப்பங்கு வகிப்பவை.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### அடிப்படை வசதிகள்

கம்பியில்லா இணையச்சேவை, குளிரூட்டப்பட்ட அறை, உணவகம், காஃபி, அறைச் சேவை, இணைய வசதி மற்றும் நீச்சல் குளம் ஆகியவை அடிப்படை வசதிகளாக இங்கு வழங்கப்படுகின்றன.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### உணவு மற்றும் குடிபானங்கள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### மறு உருவாக்கம்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### வணிகச் சேவைகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### பயணச் சேவைகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### தனிப்பட்ட சேவைகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### ஹோட்டல் வசதிகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### இதர வசதிகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# பிசௌ பேலஸ் (பிசௌ அரண்மனை)

## பிசௌ பேலஸ் வசதிகள்

### அடிப்படை அறை வசதிகள்

குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகைப்பிடிக்கக் கூடாத அறைகள், அறைச் சேவை மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.
# ஆடவர் 200 மீ ஓட்டப்பந்தய சாதனை மேம்பாட்டுபோக்கு

## 1951–1976 இடையிலான சாதனைகள்

இடம்
| 20.6y | Andy Stanfield | Philadelphia, United States | May 26, 1951 |  |
| --- | --- | --- | --- | --- |
| 20.6 | Andy Stanfield | Los Angeles, United States | June 28, 1952 | } |
# சட்பறி பெரும்பாகம்

**சட்பறி பெரும்பாகம்** (2001-ஆம் ஆண்டின் மக்கள் தொகைக் கணக்கீட்டின் படி 160, 274 பேர்)கனடா<nowiki/>வின், ஒண்டாரியோ மாகாணத்தில் அமைந்திருக்கும் ஒரு நகராட்சி ஆகும். கனடா பசிபிக் ரயில்தடத்தில் பணியாற்றிய கொல்லனான டாம் பிளநாகன் என்பவரால் இப் பகுதியில் நிக்கல் கனிம வளம் கண்டறியப்பட்ட பின் தோற்றம்பெற்ற ஒரு நகரமாகும். கடந்த 2001-ஆம் ஆண்டு சட்பறி வட்டார நகராட்சிப் பகுதியில் அமைந்திருந்த பல சிறிய நகரங்களையும், ஊரகப் பகுதிகளையும் ஒன்றிணைத்து சட்பறி பெரும்பாகம் உருவாக்கப்பட்டது. தற்சமயம் வட ஒண்டாரியோவில் அமைந்திருக்கும் மக்கள் தொகையின் அடிப்படையில் மிகப் பெரிய நகரமாக இது விளங்குகின்றது. ஒட்டுமொத்த கனடாவில் 24-ஆவது பெரிய நகரமாகவும் இது திகழ்கின்றது. நிலப்பரப்பின் அடிப்படையில் நோக்கினால் ஒண்டாரியோவின் மிகப் பெரிய நகரமாகவும், ஒட்டு மொத்த கனடாவில் ஏழாவது பெரிய நகராட்சிப் பகுதியாகவும் இது இருக்கின்றது. சட்பறி நகரம் தனியான ஓர் ஆட்சிப் பகுதியாகவும் விளங்குகின்றது. எந்தவொரு தனித்துவமான மாவட்டம், ஒன்றியம், மண்டலத்தோடும் இது இணைக்கப்படவில்லை என்பது இதன் தனிச் சிறப்பு.
# ஆடவர் 100 மீ ஓட்டப்பந்தய சாதனை மேம்பாட்டு போக்கு

அங்கீகரிக்கப்பட்ட ஆடவர் 100 மீ ஓட்டப்பந்தய சாதனை மேம்பாடுகள்]]
தடகள விளையாட்டுகளில் **ஆண்களுக்கான 100 மீட்டர் ஓட்டப் பந்தயத்தில்** முதல் சாதனை 1912 ஆம் ஆண்டில் பன்னாட்டு தொழில்முறையற்ற தடகளக் கூட்டமைப்பினால் (இன்றைய தடகள விளையாட்டுக் கூட்டமைப்புகளின் பன்னாட்டுச் சங்கம்) அங்கீகரிக்கப்பட்டது. இன்றைய சாதனை 9.58 நொடிகளாக உசேன் போல்ட்டினால் நிகழ்த்தப்பட்டது.  
வரை, ஐ.ஏ.ஏ.எஃப், திரும்பப் பெற்றவை தவிர்த்து, 67 சாதனைகளை அங்கீகரித்துள்ளது.
|-
| ஜாக்ஸன் ஷோல்ஜ்
| செப்டம்பர் 16, 1920
|-
| 0.4
| 10.38
| எட்டீ டோலன்
| லாஸ் ஏஞ்சலஸ், ஐக்கிய அமெரிக்கா
| ஆகஸ்ட் 1, 1932
|-
| கிறிஸ் பெர்கர்
| ஆம்ஸ்டர்டம், நெதர்லாந்து
| ஆகஸ்ட் 26, 1934
# ஆடவர் 100 மீ ஓட்டப்பந்தய சாதனை மேம்பாட்டு போக்கு

### 1977-க்குப் பிந்தைய சாதனைகள்

1975-இல் இருந்து, ஐ.ஏ.ஏ.எஃப் 400 மீ வரையிலான போட்டிகளுக்கு தனித் தனி மின்னனு தானியக்க நேரப் பதிவுகளை சாதனை பதிவிற்கு ஏற்றுக் கொண்டது. ஜனவரி 1, 1977 முதல் இப்போட்டிகளுக்கு நூறில் ஒரு பங்கு துள்ளியம் வாய்ந்த முழு தானியக்க நேரப் பதிப்பு தேவைப்பட்டது.
|-
| 10.06
| 1.3
| பாப் ஹேயஸ்
| டோக்கியோ, ஜப்பான்
| அக்டோபர் 15, 1964
|-
| 10.03
| 0.8
| ஜிம் ஹைன்ஸ்
| சேக்ரமெண்டோ, ஐக்கிய அமெரிக்கா
| ஜூன் 20, 1968
| ஆ
|-
| | 9.93
| 1.1
| | கார்ல் லூயிஸ்
| |
| ரோம், இத்தாலி
| ஆகஸ்ட் 30, 1987
|-
| 1.1
| சூரிக்கு, சுவிட்சர்லாந்து
| ஆகஸ்ட் 17, 1988
|-
| 9.79
| 0.1
| மௌரைஸ் கிரீன்
| ஏதென்ஸ், கிரேக்கம்
| ஜூன் 16, 1999
|-
| | 9.77
| 1.6
| 9.768
| அசாஃபா பவல்
| ஏதென்ஸ், கிரேக்கம்
| ஜூன் 14, 2005
|-
| 1.5
| 9.763
| | அசாஃபா பவல்
| |
| கேட்ஸ்ஹெட், இங்கிலாந்து
| ஜூன் 11, 2006
|}
# ஆடவர் 100 மீ ஓட்டப்பந்தய சாதனை மேம்பாட்டு போக்கு

### 1968–87 இடைக்கால தாழ்நிலை களங்களில் நிகழ்த்தப்பட்ட சாதனைகளின் போக்கு

| 10.03 | ஜிம் ஹைன்ஸ் - அதிகபட்ச காற்றுவிசை(நொடிக்கு 2.0 மீ) பின்னுந்தல் 0.09-0.14 நொடிகள் வரையும், ஒவ்வொரு 2000 மீ தளமட்ட உயர்வும் 0.3 நொடிகள் வரையும் ஓட்ட நேரத்தை குறைக்க துணை செய்யும் என்று ஒரு கணிப்பு தெரிவிக்கிறது. இது போன்ற காரணங்களால் அதிகாரப்பூர்வமற்ற தாழ்மட்ட சாதனைகளின் பட்டியல் தனியே தொகுக்கப்பட்டுள்ளன.  
ஐ.ஏ.ஏ.எஃப் 1977-க்குப் பிறகு மின்னணு நேரப்பதிப்பை மட்டும் அங்கீகரிக்கத் துவங்கியது முதல் நிகழ்த்தப்பட்ட இரண்டு சாதனைகளுமே உயர் மட்டத்தில் நிகழ்த்தப்பட்டவை. 1987 வரை இவ்வுலக சாதனைகள் தாழ்மட்ட சாதனையால் சமன் செய்யப்படாமலும் முறியடிக்கப்படாமலும் இருந்தன. எனவே இங்கு தொகுக்கப்பட்டுள்ள தாழ்மட்ட சாதனைகள் 1977 முதல் ஐ.ஏ.ஏ.எஃப் மின்னணு நேரப்பதிப்பை ஏற்கத் துவங்கிய பின்னர் ஹெய்ன்ஸின் தாழ்மட்ட ஓட்ட சாதனையில் தொடங்கி லூயிஸ் 1987-இல் உயர்மட்ட சாதனையை சமன் செய்தது வரையிலானவை ஆகும். பென் ஜான்சன் 1986-இல் நிகழ்த்திய 9.95 நொடி ஓட்டமும், 1987-இல் நிகழ்த்திய 9.83 நொடி ஓட்டமும் இங்கு விலக்கப்பட்டுள்ளன.
== இவற்றையும் காண்க ==
* மகளிர் 100 மீ ஓட்டப்பந்தய சாதனை மேம்பாட்டு போக்கு
* ஆடவர் 200 மீ ஓட்டப்பந்தய சாதனை மேம்பாட்டு போக்கு
* 100 நீட்டளவு ஓட்டம் |
| --- | --- |
# 1734

**1734** (MDCCXXXIV) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.
# 1734

## நிகழ்வுகள்

- சனவரி 8 - ஆஸ்திரியாவின் சால்சுபர்க் கத்தோலிக்க ஆயரினால் வெளியேற்றப்பட்ட லூதரனியர்கள் அமெரிக்காவின் ஜார்ஜியாவுக்குப் புலம் பெயர்ந்தனர்.
- சூன் 21 - மொண்ட்ரியால் நகரின் சில பகுதிகளைத் தீக்கிரையாக்கியதாக சந்தேகத்தின் பேரில் கைது செய்யப்பட்ட மாரி-யோசப் அஞ்செலி என்ற கறுப்பின அடிமை பிரெஞ்சு ஆட்சியாளர்களால் சித்திரவதைக்குள்ளாக்கப்பட்டுத் தூக்கிலிடப்பட்டார்.
- சூன் 30 - உருசியப் படைகள் போலந்தின் கதான்ஸ்க் நகரைக் கைப்பற்றினர்.
# 1734

## பிறப்புகள்

- கீர்த்தி சிறீ இராஜசிங்கன், கண்டி இராச்சியத்தின் 2வது நாயக்க மன்னன் (இ. 1782)
# 1734

## இறப்புகள்

- ஏழாம் சாமராச உடையார், மைசூர் மன்னர் (பி. 1704)
# சாந்தி சிறீஸ்கந்தராசா

**சாந்தி சிறீஸ்கந்தராசா** (*Shanthi Sriskantharajah*, பிறப்பு: 28 அக்டோபர் 1965) இலங்கைத் தமிழ் நிருவாக சேவை அதிகாரியும், அரசியல்வாதியும், நாடாளுமன்ற உறுப்பினரும் ஆவார்.
# சாந்தி சிறீஸ்கந்தராசா

## வாழ்க்கைச் சுருக்கம்

இலங்கையின் வடக்கே முல்லைத்தீவு மாவட்டம், முள்ளியவளையைப் பிறப்பிடமாகக் கொண்ட சாந்தி சிறீஸ்கந்தராஜா முள்ளியவளை வித்தியானந்தக் கல்லூரியில் கல்வி கற்று, யாழ்ப்பாணப் பல்கலைக்கழகத்தில் இளங்கலைப் பட்டம் பெற்றார். பின்னர் கொழும்புப் பல்கலைக்கழகத்தில் பட்டப்பின் படிப்பில் ஈடுபட்டு, மதுரைப் பல்கலைக்கழகத்தில் முதுகலைப் பட்டம் பெற்றார். இலங்கை நிருவாக சேவையில் இணைந்து துணுக்காய் பிரதேச சபையில் பிரதித் திட்டமிடல் பணிப்பாளராகப் பணியாற்றினார். ஈழப்போரின் இறுதிக் காலத்தில் எறிகணை வீச்சினால் படுகாயமடைந்து தனது இடது காலை இழந்தவர்.
# சாந்தி சிறீஸ்கந்தராசா

## அரசியலில்

சாந்தி சிறீஸ்கந்தராசா 2015 நாடாளுமன்றத் தேர்தலில் இலங்கைத் தமிழரசுக் கட்சியின் சார்பில் வன்னி மாவட்டத்தில் தமிழ்த் தேசியக் கூட்டமைப்பு வேட்பாளராகப் போட்டியிட்டு 18,080 வாக்குகள் பெற்றார். எனினும் அவர் நாடாளுமன்றத்திற்குத் தெரிவாகவில்லை. பின்னர் இவர் தமிழத் தேசியக் கூட்டமைப்பின் தேசியப் பட்டியல் மூலமாக நாடாளுமன்ற உறுப்பினராக நியமிக்கப்பட்டார்.
# சாந்தி சிறீஸ்கந்தராசா

## சமூகப் பணி

துணுக்காயில் மாற்றுத்திறனாளிகளை ஒன்றிணைத்து ஒளிரும் வாழ்வு என்ற அமைப்பை உருவாக்கி செயற்படுத்தி வருகின்றார்.
# தனி ஒருவன்

**தனி ஒருவன்** (*Thani Oruvan*) என்பது 2015 ஆகத்து 28 அன்று எம். ராஜாவின் இயக்கத்தில் வெளியான ஓர் இந்தியத் தமிழ்த் திரைப்படமாகும். அதிரடியுடன் திகில் கலந்த இத்திரைப்படத்தில் ஜெயம் ரவி, அரவிந்த் சாமி, நயன்தாரா ஆகியோர் முக்கியக் கதாபாத்திரங்களில் நடித்துள்ளனர். இத்திரைப்படத்தை ஏஜிஎஸ் என்டர்டெயின்மெண்ட் நிறுவனம் தயாரித்துள்ளது. இத்திரைப்படம், இயக்குநர் மோகன் ராஜா இயக்கிய முதலாவது நேரடி தமிழ்த் திரைப்படமாகும். இதற்கு முன்னர் இவர் இயக்கிய அனைத்து திரைப்படங்களும் மீளுருவாக்க திரைப்படங்களாகும்.
# தனி ஒருவன்

## வெளியிடு

சன் பிக்சர்சு இப்படத்தை வினியோகிக்க ஒப்பந்தம் செய்திருந்தது. செயம் ரவியின் தொடர் தோல்விப்படங்களாலும் இப்படத்தை பற்றிய எதிர்மறையான செய்திகளாலும் படத்தை விநியோகிப்பதில் இருந்து விலகிக்கொண்டது. இப்படத்தின் தொலைக்காட்சி (சாட்டிலைட்) உரிமையை சன் டிவி பெற்றது
# தனி ஒருவன்

## வணிகம்

தனி ஒருவன் 10நாட்களில் உலகம்முழுவதிலுமிருந்து ₹51.08 கோடியை வசூல் செய்தது. முதல் வாரத்தில்₹1.28 கோடியை வசூலித்த முதல் தமிழ் திரைப்படம் இதுவாகும். இரண்டாவது வார முடிவில் இப்படம் சென்னையில் ₹1.06 கோடியை வசூலித்திருந்தது . பதினெட்டு நாட்கள் முடிவில் மொத்தமாக இப்படம் ₹74.86 கோடியை வசூலித்திருந்தது.
# தனி ஒருவன்

## நடிப்பு

- மித்திரன் ஐபிஎஸ் காவல் அதிகாரியாக செயம் ரவி
- தடயவியல் காவல் ஐபிஎசுவாக மகிமாவாக நயன்தாரா
- சித்தார்த் அபிமன்யு @ பழனி செங்கல்வராயனாக அரவிந்த் சாமி
- சிறுவயது சித்தார்த் அபிமன்பு @ பழனி செங்கல்வராயனாக ரே பவுல்
- விக்கியாக வம்சி கிருஷ்ணா
- சக்தியாக கணேசு வெங்கட்ராமன்
- சுராஜாக கரிசு உத்தமன்
- சனார்தன் "சனா"வாக ராகுல் மாதவ்
- கார்த்திசனாக சிறிசரன்
- செங்கல்வராயனாக தம்பி ராமையா
- மகிமாவின் தந்தையாக செயப்பிரகாசு
- முதல்வர்@பூல் மணியாக நாசர்
- அசோக் பாண்டியனாக நாகிநீடு
- பெருமாள் சாமியாக மதுசூதன் ராவ்
- சார்லசு செல்லதுரையாக சாய்சு குருப்
- சில்பாவாக முக்தா கோட்சே
- மணிமேகலையாக அபிநயா
- இராமனாக சூனியர் பாலையா
- ராம்நாத் செட்டி
- அனில் முரளி
- கிருசுகாந்து
- காவல்துறை ஆணையாளராக அசய் ரத்தினம்
- அமுலுவாக சஞ்சனா சிங்
- குமாராக சரத்
- திருமதி இராமனாக சிறிரஞ்சனி
- சிறு வயது கடத்தல்காரனாக மேகா காந்தி
# தனி ஒருவன்

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)
# எலினா கார்னரோ பிசுகோபியா

**எலினா கார்னரோ பிசுகோபியா** (*Elena Cornaro Piscopia*; 5 சூன் 1646 – 26 சூலை 1684) ஓர் இத்தாலிய மெய்யியலாளர். இவர் பல்கலைக்கழகம் ஒன்றில் முனைவர் பட்டம் பெற்ற முதல் பெண்மணி.  
இவர்தான் உயர்கல்விப் பட்டம்பெற்ற முதல் பெண்மணி ஆவார். சில முன்னெடுத்துக்காட்டுகளாக பீட்ரிசு கலின்டோ, யூலியானா மோரெல் ஆகியோரைக் கூறலாம். இக்காலத்தில் முனைவர் பட்டம்பெற்ற சிலராக கணிதவியலாளர் சோஃபியா கோவலெவ்சுகாயா, வரலாற்றியலாளர் சுடெபானியா வோலிக்கா ஆகியோரைக் கூறலாம். இவர்கள் இருவரும் 1875இல் பட்டம் பெற்றனர்.  
எலினா ஒரு சிறந்த இசைக் கலைஞர். இசைப் பற்றிய அக்கால மரபின் முழுப் பலமையையும் பெற்றுத் திகழ்ந்தார். இவர் கிளாவேசீன், கிளாவிகோர்டு ஆகியவற்றிலும் யாழ், வயலின் ஆகிய அனைத்திலும் வல்லமை பெற்றிருந்தார். வாழ்நாள் முழுவதிலும் அவற்றைப் பயன்கொண்டார்.